CELEX: 62019TN0213
Language: mt
Date: 2019-04-08 00:00:00
Title: Kawża T-213/19: Rikors ippreżentat fit-8 ta’ April 2019 — AW vs Il-Parlament

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/85
            
         
      Rikors ippreżentat fit-8 ta’ April 2019 — AW vs Il-Parlament
      (Kawża T-213/19)
      (2019/C 187/91)
      Lingwa tal-kawża: il-Franċiż
      
         Partijiet
      
      
         Rikorrent: AW (rappreżentanti: L. Levi u S. Rodrigues, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikkjara dan ir-rikors ammissibbli u fondat;
               
            
                  —
               
               
                  tannulla d-deċiżjonijiet tas-7 ta’ Awwissu 2018 adottati mill-konvenut u li jiċħdu t-talbiet tar-rikorrent għar-rikonoxximent tal-oriġini professjonali ta’ żewġ mardiet (ċervikalġija u urtikarja minħabba stress) kif ukoll, jekk ikun meħtieġ, id-deċiżjoni tad-19 ta’ Frar 2019 li permezz tagħha l-konvenut ċaħad l-ilment magħmul fis-16 ta’ Ottubru 2018 mir-rikorrent kontra d-deċiżjonijiet tas-7 ta’ Awwissu 2018;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur tal-Artikolu 22(3) tal-Leġiżlazzjoni Komuni dwar il-kopertura tar-riskji ta’ inċident u ta’ mard ikkaġunat mix-xogħol tal-uffiċċjali tal-Komunitajiet Ewropej (iktar ’il quddiem il-“Leġiżlazzjoni Komuni”), minħabba irregolaritajiet proċedurali mwettqa mill-bord mediku.
               
            
                  2.
               
               
                  It-tieni motiv ibbażat fuq il-ksur ikkombinat tal-Artikolu 22 tal-Leġiżlazzjoni Komuni u tal-Artikolu 41 tal-Karta tad-Drittijiet Fundamentali tal-Unjoni Ewropea tal-Unjoni Ewropea, sa fejn il-bord mediku ma aġixxiex b’mod indipendenti, iżda fuq l-istruzzjonijiet tal-Parlament.